recursal/SuperWikiNEXT-32B huggingface dataset:
**Tom Arne Haug** (født 7. desember 1968) er en norsk skuespiller. 

Haug debuterte på Det Norske Teateret i 1988 i stykket «Heiki Gani», og han har siden vært ved flere teatre i Norge. Han er kanskje mest kjent for sin rolle som *Rolv Espevoll* i TV 2s såpeserie *Hotel Cæsar*. 

I tillegg driver Tom A. Haug med seiling, golf og fekting. I 2005 ble han uteksaminert med en Bachelor i Utmarksforvaltning fra Høgskolen i Hedmark. Haug bor i Oslo og i 2011 uteksaminerte han fra Kunsthøgskolen i Oslo, KHIO med en praktisk pedagogisk utdanning i teater, PPU. Han jobbet tidligere som lærer på teaterlinja ved Trondarnes Frilynte Folkehøgskole i Harstad. I 2011 var han lærer i skuespillerteknikk på Danvik Folkehøgskole. Fra 2012 til 2013 spilte han i TV-serien Hjem på NRK og forestillingen *Livet er en liten ding* på Nationaltheatret.

Tom A. Haug var regissør på familiemusikalen Det Store Julespillet i Harstad Kulturhus i 2007 og 2008 og regissør i 3 år for Kvæfjordrevyen i Kvæfjord Kommune.

Haug har blant annet deltatt i *Skal vi danse* i 2006, Zebra Grand Prix høsten 2009 og 4-stjerners middag halv åtte vinteren 2011.

Referanser
----------

1. ↑   oppført som Tom Arne Haug, sceneweb.no[Hentet fra Wikidata]
2. ↑  «"Livet er en liten ding" -deLillos». Arkivert fra originalen 18. februar 2017. Besøkt 17. februar 2017.

Eksterne lenker
---------------

* Tom A. Haug på kjendisfolk.no
* (en) Tom A. Haug på Internet Movie Database Rediger på Wikidata

* (no) Tom A. Haug hos Sceneweb Rediger på Wikidata
**Kokelva** (nordsamisk: *Goavkejohka*) er ei elv i Hammerfest kommune i Troms og Finnmark. Den munner ut helt sør i Revsbotn, ved bygda Kokelv og er 17,9 kilometer lang. Sideelva Čiŋkajohka er dog noe lengre enn hovedelva, og regnet fra Čiŋkajohka utspring har vassdraget en total lengde på 21,3 kilometer.

Elva har utspring fra et lite tjern øst for fjellet Čuovvárrášša, og renner derfra i nordlig retning. Den tar inn sideelvene Čiŋkajohka og Lavnnjetjohka fra øst og Reinelva fra vest. Den øvre delen av vassdraget, som utgjør mesteparten av nedbørfeltet, er et småkupert fjellandskap som skiller seg fra det utpregede viddelandskapet lenger sør. De nederste fem kilometrene før munningen renner elva gjennom en skogkledt dal.

Fylkesvei 182 krysser elva ved munningen, og det går vei rundt fem kilometer opp langs østsida av elva. Øvre del av nedbørfeltet er uten tekniske inngrep av betydning.

Vassdraget ble i 1973 vernet mot kraftutbygging i Verneplan I for vassdrag. Vernegrunnlaget var vassdragets mange elver og vann som er viktige naturtyper i et småkupert landskap med karrig vegetasjon.

Referanser
----------

1. 1 2  «NVE Atlas». *Vassdrag – Elvenett.*  Norges vassdrags- og energidirektorat. Besøkt 4. september 2017
2. 1 2  «NVE Atlas». *Vassdrag – Nedbørfelt – Nedbørfelt til hav.*  Norges vassdrags- og energidirektorat. Besøkt 4. september 2017
3. ↑  «Kokelva». *Faktaark*. Kartverket. Besøkt 4. september 2017.
4. ↑  «218/1 Kokelva (Goavkejohka)». *nve.no -> Vann, vassdrag og miljø -> Verneplan for vassdrag*. Norges vassdrags- og energidirektorat. 15. juni 2021. Besøkt 12. oktober 2021.
Quality Hotel 33 - fasaden mot øst  Foto: Vidar Iversen 
**Quality Hotel 33** er et hotell i Quality Hotels-kjeden, lokalisert i Østre Aker vei 33 på Økern i Oslo. Adressen er grunnlaget for navnet.

Hotellets lokaler var opprinnelig Standard Telefon og Kabelfabriks administrasjonsbygning (oppført i 1968), tegnet av arkitekt Erling Viksjø. Bygget er i naturbetong som var Viksjøs typiske stil. Da bygget ble oppført var omgivelsene på Økern et fabrikkområde. Høydeforskjellen innenfor tomten var 3,5 meter og en basebygning ble satt opp for å ta opp høydeforskjellen. Hovedblokken er løftet en etasje over bakken på en ramme av naturbetong blant annet på grunn av en trang tomt for å gi plass til inngangsparti. Bygget fremstår som to deler delvis skutt inn i hverandre. Odd Tandberg laget en sandblåst relieff i naturbetong i vestibylen. Kjernen i betong, med blant annet heisesjakter, er stikker på taket to etasjer over resten.

Hovedbygget ble ombygd til hotell i 2007. Hotellet er innehaver av Olavsrosa.

* InngangspartietInngangspartiet
* LobbyenLobbyen

Referanser
----------

1. ↑  Trohaug, Hallvard (1999). *Arkitekt Erling Viksjø*. Norsk arkitekturmuseum. ISBN 8291773041.
2. ↑  Engh, Pål Henry (1984). *Oslo*. Universitetsforlaget. ISBN 8200059618.
3. ↑  Quality Hotel 33[*død lenke*] fra Olavsrosa

Eksterne lenker
---------------

* Hotellets nettsider

Portal: Oslo
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet.
**Flytting:** Det er foreslått at denne siden blir flyttet til artikkelnavnet **Portabelt toalett**. (Diskusjon).
Et **portabelt toalett**, eller **bærbart toalett**, er et toalett som kan bæres eller flyttes på hjul etter behov, typisk til campingturer, båtturer eller andre utflukter.

I stedet for kloakkanlegg er det utstyrt med en egen vanntank og håndpumpe, som gjør at man kan skylle ned med rent vann etter bruk. Avfallet oppbevares i en hermetisk lukket tank.

Porta Potti
-----------

**Porta Potti** er et varemarke for et bærbart toalett som er i utbredt bruk i båter, campingvogner, på hytter, campingplasser, i biler som driver langtransport og lignende steder som ikke er tilknyttet et godkjent avløpssystem.

Varemerket Porta Potti har i engelskspråklige land utviklet seg til å bli generisk betegnelse for portable toaletter. I denne forbindelse viser det til at produktet er lite som en tisse potte, *pee-pot*, eller *potty*.

Eksterne lenker
---------------

*
**Ingeborg Hungnes** (født 25. mai 1962 i Tønsberg) er en norsk sangerinne og skuespiller, kjent fra flere opptredener på riksdekkende fjernsyn, samt plateutgivelser.

Etter oppvekst i Molde tok hun utdannelse ved Norges musikkhøgskole (1990) og Østlandets Musikkonservatorium. På 1980-tallet hadde hun flere roller ved Nationaltheatret. Hun fikk 3.-plass 
i Melodi Grand Prix 1989 med "Et lite lys". I Melodi Grand Prix 1990 ble hun uten plassering i gruppen *Damer og Herrer* som sang "Østenfor Sol". Utover 90-tallet
hadde hun roller ved Teatret Vårt i Molde.
I 1998 hadde hun ledende rolle på Kjell Habbestads *Noahs Draum* (Grappa). 
Det var Hungnes som var Beate Bø i Hotel Cæsar (2003).
I 2004 var hun sentral i Lars Klevstrands *Nomadesangar*.
Ingeborg Hungnes er gift med komikeren Øystein Bache. De har tre barn.

Utgivelser
----------

* *Toner fra Romsdal* (Odin Records, 1993) med Terje Venaas bass. Andre musikere var Jon Christensen, Stian Carstensen og Bendik Hofseth.
* *Guds Mor i Mexico* (Kirkelig Kulturverksted, 2000). Tekster av Edvard Hoem, produsert av Erik Hillestad, innspilt i katedralen i Oaxaca (1999) med tonesetting og orgelspill av Henning Sommerro og fløytespill av Mauricio Vicencio.

Referanser
----------

1. ↑  Se profil på Internet Movie Database

Eksterne lenker
---------------

* (en) Ingeborg Hungnes på Internet Movie Database Rediger på Wikidata

* (no) Ingeborg Hungnes hos Sceneweb Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |
**Vidar Letho** (født 5. juni 1974 i Porsgrunn og oppvokst i Skien) er en norsk lærer, standupkomiker, skuespiller, musiker, vokalist, spaltist og foredragsholder. Han har kallenavnet *Viddi*.

Han er kjent for rollen som *Lillebjørn Lien* i Hotel Cæsar på TV 2, som *Mini-Hank* i hardrock/punk-bandet Turboneger, og som utegående reporter i Kanal 24 for Espen Thoresen Hværsaagod-Takkskalduha.

Våren 2000 debuterte Letho som komiker i revyen *Morgendagens lærere* ved Høgskolen i Bergen. Siden gikk han i lære som stand up komiker hos *Reis Deg Komikerklubb*. Han fortsatte med standup i klubbsammenheng i Oslo, og var med å opprette en egen standup-klubb i Grenland. I september 2006 satt han opp sitt eget show, *Akkurat passe*, i Ibsenhuset i Skien. Han tok med showet på turné på sørøstlandet sommeren 2007 og i de fire nordligste fylkene sommeren 2008. Han har siden vært å se på klubbscenen på Latter.

Med sine 128 centimeter, markedsfører han seg som «Nordens minste standupkomiker».

Fra 9. januar 2008 til 6. januar 2011 var Letho spaltist i avisa *Varden* med onsdagskronikken *Lethos lille lørdag*. Denne spalten hadde som formål å komme med et satirisk skråblikk på *Vardens* siste nyhetssaker.

TV-opptredener
--------------

| Navn | Film/TV-serie | TV-kanal | År | Rolle |
| --- | --- | --- | --- | --- |
| Hotel Cæsar | Såpeopera | TV 2 | 2005 | Forretningsmann i synene til Juni Anker-Hansen og Butler Blom jr. |
| Hotel Cæsar | Såpeopera | TV 2 | 2006 | Lillebjørn Lien |
| Uti vår hage 2 | Humorserie | NRK1 | 2008 | Knotte-Knut |
| Storbynatt | Humorprogram | NRK1 | 2010 | Konkurransedeltaker i "Målenes mester" |
| Showman | Talkshow | TV 2 Zebra | 2011 | Humorstunt med kasting av Jenny Skavlan |
| Charterfeber - kjentfolk på tur | Reality | TV3 (Viasat) | 2011 | Seg selv |
| Torsdag kveld fra Nydalen | Humorprogram | TV 2 | 2011 | Elvis-imitator, Bittelillebjørn Nilsen og Ivar Dyrhaug |
| Nårje | Humorprogram | TV 2 | 2012 | Gjest på kaffebar |
| The Voice | Sangkonkurranse | TV 2 | 2013 | Deltaker |
| Side om Side | Situasjonskomedie | NRK1 | 2013 | Russisk flyttehjelp |
| Game of Codes | Parodi | YouTube | 2014 | Googlister son 1 |
| 5080 Nyhetskanalen | Humorprogram | NRK Satiriks | 2016 | Journalist |
| Hva feiler det deg? | Kunnskapslek | NRK1 | 2017 | Seg selv |
| Ikke spør om det | Underholdningsprogram | NRK1 | 2018 | Seg selv |

Diskografi
----------

### Singler

* "Be brave Peter" (2011)
* "Poor lonesome cowboy" (2015)
* "Det æ mæi det vøttø" (2015)

### EP

* "Oktoberblues: The Juke Joint Session" (Diverse artister) (2007)

Eksterne lenker
---------------

* vidarletho.com (hjemmeside)
**Kupa** (kroatisk: *Kupa*; slovensk: *Kolpa*; tysk: *Kulpa*) er en sideelv til Sava fra høyre side. Elven er 297 kilometer lang, hvorav 118 kilometer utgjør grense mellom Kroatia i sør og Slovenia i nord. 

Kupa er den tredje lengste elven i Kroatia etter Sava og Drava, og dermed lengre enn Donau på kroatisk territorium. Kupa er den tredje største sideelven til Sava etter Drina og Bosna, men den største av Savas sideelver i Kroatia.

Elvens kilde finnes i landskapet Gorski kotar i den kroatiske nasjonalparken Risnjak, nordøst for Rijeka. Etter få kilometer i nordlig retning, ved sammenløpet med elven Čabranka, vender Kupa mot øst og blir grenseelv mellom Kroatia i sør og Slovenia i nord. Kupa fortsetter som grenseelv til den når broen ved Kamanje på kroatisk side. Deretter renner elven videre på kroatisk territorium. Kupa passerer byen Karlovac og munner ut i Sava ved Sisak. De eneste vannkraftverket langs elven er oppført ved Ozalj. 

Bortsett fra en strekning på fem kilometer før utløpet i Sava er elven ikke farbar. I Sisak hvor elven renner inn i Sava, er det anlagt en havn, som idag nærmest ikke er trafikkert.

Kupa har flommet over en rekke ganger; de største flommene fant sted i 1939, 1966, 1972, 1974, 1996 og 1998.

Det øvre elveløpet regnes som rent og elven (som slovensk) ble i 2010 utpekt av Europakommisjonens program EDEN (European Destinations of ExcelleNse) som et anbefalt, ikke-tradisjonelt reisemål.

Bildegalleri
------------

* Kupas kilde i KroatiaKupas kilde i Kroatia
* Vannkraftverket i OzaljVannkraftverket i Ozalj
* Kupas elvesvinger ved Pokuplje.Kupas elvesvinger ved Pokuplje.
* Kupa ved Sisak festningKupa ved Sisak festning

Referanser
----------

1. 1 2 3 4 5 6  Savakommisjonens internettside besøkt 9. november 2014
2. ↑  Kroatias statistisk årbok besøkt 9. november 2014
3. ↑  Internettsiden til EDEN besøkt 9. november 2014

Eksterne lenker
---------------

* (en) Kupa – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** NKC **·** GeoNames
 |
**Ján Kuboš** (født 28. februar 1966 i Trstená i Tsjekkoslovakia) er en slovakisk katolsk prelat og hjelpebiskop i Spiš.

Liv og virke
------------

### Prest

Ján Kuboš ble presteviet den 18. juni 1989 i Bratislava av hjelpebiskopen i Trnava, Ján Sokol.

Kuboš var så kapellan i Podolínec, Svit, Liptovský Mikuláš og Ružomberok. Deretter ble han sogneprest i Liptovská Osada og fengselsprest. Fra 1997 til 2017 var Ján Kuboš spiritual ved presteseminaret, og underviste ved *Det teologiske institutt* i Spišské Podhradie. I 2017 ble han sogneprest og dekan i Kežmarok. Kuboš var også medlem av presterådet, konsultorkollegiet og liturgikommisjonen til bispedømmet Spiš, i tillegg til å være ansvarlig for kallspastoral omsorg og dommer ved den kirkelige domstol.

### Hjelpebiskop i Spiš

Den 25. mars 2020 utnevnte pave Frans ham til titulærbiskop av *Quiza* og hjelpebiskop i Spiš.[1] Biskopen av Spiš, Štefan Sečka, ordinerte ham til biskop den 24. juni samme år i *St. Martin-katedralen* i Spišská Kapitula; Medkonsekratorer var den apostoliske nuntius i Slovakia, erkebiskop Giacomo Guido Ottonello, og emeritert hjelpebiskop i Spiš, Andrej Imrich.
**Seiland** (nordsamisk: *Sievju*) er ei øy i Hammerfest og Alta kommuner i Troms og Finnmark. Den har et areal på 583,65 km².

Arkeologiske funn har vist at det har bodd folk på Seiland i omtrent 7000 år, men i dag er det kun bosetting i Kårhamn, Hønseby, Eidvågen, Fiskebukta og Survika i nord (Hammerfest kommune) og på Altneset og Hakkstabben i sør (Alta kommune). Av øyas 147 innbyggere (2013) bor 125 i Hammerfest og 22 i Alta kommune.

Det er to isbreer på Seiland. Seilandsjøkelen, den største isbreen, ligger midt på øya og har en høyde på 985 moh. Den andre er Nordmannsjøkelen. Her ligger det høyeste fjellet på øya, Seilandstuva, 1079 moh. som også er det høyeste punktet i Hammerfest kommune. Seiland nasjonalpark ble opprettet i 2006, etter at et utredningsarbeid hadde pågått siden 2003.

På nordsiden av øya går Fv114 fra Kjerringholmen til Hønsebyhamn. Hit er det fergeforbindelse fra Akkarfjord på Kvaløya. På sørsiden av øya går Fv31 mellom Hakkstabben og Hammelnes. Hit går det ikke ordinær fergerute, men det er mulig å transportere kjøretøy med godsrute.

Referanser
----------

1. ↑  «100 største øyene i Norge». *kartverket.no*. Kartverket. 4. juni 2014. Besøkt 15. februar 2016.

Eksterne lenker
---------------

* (en) Seiland – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GeoNames **·** Sentralt stedsnavnregister
 |
Unacs (til venstre) samløp med Una i Martin Brod.
**Unac** er en høyre sideelv til Una i de vestlige deler av Bosnia-Hercegovina.

Elva springer ut fra innsjøen *Šatorsko jezero* i fjellene Šator planina omkring 25 kilometer sørøst for byen Drvar, og munner etter 66 kilometer ut i Una ved stedet Martin Brod nær den kroatiske grensen.

Over Drvar er elva demmet opp to steder, og her finnes de kunstige innsjøene *Prekajsko jezero* og den større *Župica jezero*. Nedenfor Drvar flyter Unac gjennom et opptil 350 meter dypt, ufremkommelig juv, mellom fjellene Osječenica og Vučjak. I Martin Brod bruker et oppdrettsanlegg vann fra elva. Unac er populær blant fluefiskere for sitt klare vann og rike fiske.

Unac har et nedbørfelt på om lag 650 km².

Referanser
----------

1. ↑  Rijeke *Nacionalni park Una*

Eksterne lenker
---------------

* (en) Unac (river) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames
 |
**Uvac** (serbisk: Увац) er en 114 kilometer lang høyre sideelv til Lim i det sørvestlige Serbia og det østlige Republika Srpska i Bosnia-Hercegovina.

Uvac har sine kilder i fjellene rundt Pešterplatået i den serbiske delen av Sandžakregionen. Derfra flyter den i en nordlig retning ned på Sjenicasletten, hvor den forener seg med den lengre kildeelven Vapa som kommer fra høyre i fjellene øst for Sjenica. Uvac snur seg deretter mot nordvest for å krysse de dype kløftene i Stari Vlah-regionen, der den er oppdemmet flere ganger. Her er tre store reservoarer opprettet: *Sjeničko jezero*, *Zlatarsko jezero* og *Radoinjsko jezero*.

I nedre del renner Uvac gjennom en smal dal mellom fjellene Pobijenik og Zlatar til venstre og Zlatibor til høyre. Ved Štrpci når den grensen til Bosnia-Hercegovina og svinger sørover de siste 10 kilometrene for å danne den bosnisk-serbiske grensen. Til slutt forener elven seg med Lim ved landsbyen Uvac nordvest for Priboj.

Uvac er kjent for sin canyon, *Kanjon Uvca*, samt kolonien med gjeninnførte gåsegribber og «Uvac spesielle naturreservat», beskyttet siden 1971. Elva bukter seg vilt: den er rundt 114 kilometer lang, men den rette linjen fra elvens kilde til munningen er bare 40 kilometer.

Referanser
----------

1. 1 2  «Sava River Basin Analysis Report» (PDF). International Sava River Basin Commission. s. 14. Arkivert fra originalen (PDF) 17. juli 2010. Besøkt 1. juni 2019.
2. ↑  Petrović, Aleksandra. «Pod krilima zaštićenog orla». *Politika Online*. Besøkt 25. april 2021.

Eksterne lenker
---------------

* (sr) Offisielt nettsted Rediger på Wikidata

* (en) Uvac – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | LCCN **·** GeoNames
 |
**Parafrase** (fra gresk para = 'i tillegg til' og fraseïn = 'snakke', 'si') betegner en omarbeiding av et eksisterende verk i forbindelse med en annen stil.

Musikalsk betydning
-------------------

Med en parafrase forstås her fri omarbeiding eller utsmykking av en melodi, slik at resultatet ligger et sted mellom en transkripsjon eller arrangement på den ene siden, og variasjon eller improvisasjon over et tema på den andre siden.

I musikken i det 19. århundre betegnet parafrasen spesielt en virtuos konsertfantasi over melodier og sanger fra kjente operaer, sammen med fri bearbeiding og transkripsjon for andre instrumenter, som for eksempel piano. Kjente eksempler er Franz Liszts parafraser: Parafrase over Verdis operaer *Ernani* og *Rigoletto*, 3 parafraser over sveitsiske melodier, parafrasen over bryllupsmarsjen og alvedansen fra Mendelssohns *En midtsommernattsdrøm*, og *Dødsdans. Parafrase over dies irae* for piano og orkester.

Litteratur
----------

* Michael Heinemann: *Der Bearbeiter als Autor. Zu Franz Liszts Opernparaphrasen*. I: Hans-Joachim Hinrichsen/Klaus Pietschmann (Utg.): *Jenseits der Bühne: Bearbeitungs- und Rezeptionsformen der Oper im 19. und 20.* *Jahrhundert* (= *Schweizer Beiträge zur Musikforschung*; 15), Kassel, 2010, s. 88-92.
**Storelva** (nordsamisk: *Idjajohka*) er ei elv i Vadsø kommune i Finnmark. Den munner ut i Varangerfjorden tre kilometer nord for Ekkerøy. Storelva er 31,3 kilometer lang.

Elva har utspring sørvest for Falkfjellet og renner først mot sør, før den snur i mer østlig retning. Via en 30 meter høy foss faller elva ned i Nattfjelldalen, en to kilometer lang canyon mellom Lovttašvárri i sør og Nattfjellet i nord. Etter Nattfjelldalen renner elva ut på de myrlendte slettene nordøst for Vadsø by. Før munningen i Varangerfjorden renner elva et par kilometer parallelt med kysten, bak en smal landtunge kalt Storelvneset. Tidligere ble elva ledet til sjøen via en kort kanal helt vest på Storelvneset, men kanalen er senere sperret og elva følger nå sitt opprinnelige leie til munningen.

Nattfjelldalen og elvas kildeområde ligger innenfor Varangerhalvøya nasjonalpark. Storelvneset og elvemunningen er vernet som Storelvosen naturreservat.

Referanser
----------

1. ↑  «NVE Atlas». *Vassdrag – Elvenett.*  Norges vassdrags- og energidirektorat. Besøkt 6. oktober 2020
2. 1 2  «NVE Atlas». *Vassdrag – Nedbørfelt – Nedbørfelt til hav.*  Norges vassdrags- og energidirektorat. Besøkt 6. oktober 2020
3. ↑  «Storelva». *Faktaark*. Kartverket. Besøkt 17. september 2017.
4. 1 2  (no) Storelvosen naturreservat i Miljødirektoratets nettsted Naturbase
5. ↑  (no) Varangerhalvøya nasjonalpark i Miljødirektoratets nettsted Naturbase

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |
**Ramot i Gilead** (hebraisk: רָמֹת גִּלְעָד; «Høydene i Gilead») som lå øst for Jordanelven i oldtidens Israel, var en av de levittiske byene, og som også ble utvalgt til tilfluktsby. Den tilhørte stammeområdet til Gads stamme. Stedet er nevnt tyve ganger i den hebraiske Bibelen, blant annet i *Femte Mosebok* og *Josvas bok*.

Historiske hendelser
--------------------

Ramot i Gilead ble valgt av kong Salomo som hovedstaden i hans sjette distrikt, noe som omfattet landsbyen Jair og regionen Argob i Basan, således forsterker det antagelse at de levittiske byene fungerte som administrative sentre fra Davids tid.

Byen falt i hendene på arameerne (Syria), hvilket ble oppfattet som et fryktelig tilbakeslag, i tiden hvor kongedømmet var delt i et nordrike (Israel) og et sørrike (Judea). Her, i løpet av slaget ved Ramot i Gilead forente Ahab av Israel fra nordriket seg med Josjafat av Juda fra sørriket for å møte trusselen fra nord. Akab ble såret av en pil, som fikk dødelig utgang. Han ble lagt i sin stridsvogn vendt mot sine menn, men om kvelden var han død og seieren var arameernes.

I en senere hendelse var også de to jødiske rike samlet mot en ytre trussel, da kjempet Ahasja av Juda og Joram av Israel mot Hasael, konge av Aram-Damaskus (Syria), og Joram ble såret. Byen ble annektert av Aram.

Det var i Ramot i Gilead at hærføreren Jehu ble salvet av Elisjas tjener for å bli den neste kongen.

I 733 f.Kr. tok den assyriske herskeren Tiglat-Pileser III.

Lokalisering
------------

Ramot i Gilead har med stor sannsynlighet blitt identifisert med Reimun på den nordlige skråningen av elven Jabbok, rundt 8 km vest for Gerasa (dagens by Jerash), en av byene i Dekapolis.

Referanser
----------

1. ↑  Nettbibelen: *Femte Mosebok* 4:43[*død lenke*]; *Josvas bok* 20:8[*død lenke*]; 21:38[*død lenke*]
2. ↑  Nettbibelen: *Første Kongebok* 4:13[*død lenke*]
3. ↑  Ramoth-Gilead, Jewish Virtual Library
4. ↑  Nettbibelen: *Første Kongebok* 22:1-36[*død lenke*]
5. ↑  Nettbibelen: *Andre Kongebok* 8:28[*død lenke*]
6. ↑  Nettbibelen: *Andre Kongebok* 9:1-4[*død lenke*]

Eksterne lenker
---------------

* «Ramoth-Gilead», *Topicalbible.org*
**Šihččajávri** (tidligere *Siccajavre*) er en innsjø i Kautokeino kommune i Finnmark, rundt 30 km sørøst for tettstedet Kautokeino, nær grensen til Finland.

Meteorologisk stasjon
---------------------

Manuelt betjent stasjon som avleser instrumentelle målinger av lufttrykk, temperatur, fuktighet, vind, nedbør og snødybde samt gir vurdering av skykarakteristikker, synsvidde, værtype og markas tilstand. Observasjonene sendes met.no 3 – 8 ganger i døgnet. Stasjonen har vært i tjeneste siden 1912 og har flere værrekorder.

Šihččajávri fjellstue
---------------------

Statens fjellstue på ca. 100 kvadratmeter. Šihččajávri fjellstue er i Statsbudsjettet definert som en *ikke* inntektsgivende eiendom.

Referanser
----------

1. 1 2  «NVE Atlas». *Vassdrag – Innsjødatabase.*  Norges vassdrags- og energidirektorat. Besøkt 8. august 2015

Eksterne lenker
---------------

* Statsbygg
* Oversikt meteorologiske stasjoner
* der ingen skulle tru at nokon kunne bu

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |
**Titten Tei André von Drei**, eller bare **Titten Tei**, er navnet på en marionettedokke som i 1970-, 1980- og 1990-årene opptrådte i en rekke norske barneprogram på NRK Fjernsynet. Titten Tei dukket første gang opp 4. september 1971 i lørdagsprogrammet *Vil du være med, så heng på!* med Rolf Kirkvaag og dukkefører Birgit Strøm. Siden opptrådte dukken i flere egne barneserier og hadde en rekke gjesteopptredener i ulike NRK-program i årene fremover.

Bakgrunn
--------

Titten Tei ble laget av den tsjekkisk-norske teatermannen Karel Hlavaty i 1970, på oppdrag av Birgit Strøm, som også førte figuren og ga den stemme. Dukken fikk sitt navn etter en navnekonkurranse for barn i regi av NRK og dukket første gang opp i Barne-TV-programmet *Vil du være med, så heng på!* lørdag 4. september 1971. Han hadde rollen som det undrende barnet som i et enkelt språk stiller de voksne vanskelige spørsmål, som regel i samtale med programlederen Rolf Kirkvaag («Sjonkel Rolf»). Titten Tei hadde siden innslag både i Barne-TV, under programtittelen *Sjokedorisei* og i ulike lørdagsunderholdningsprogram.

Etter debuten i 1971 ble Titten Tei øyeblikkelig svært populær hos seerne, og det ble dannet Titten Tei-klubber over hele landet. Både dukken og Sjonkel Rolf ble faste gjengangere på fjernsyn utover 1970- og 1980-årene. Et av de mest minneverdige øyeblikkene var da Titten Tei sang «Vi har ei tulle med øyne blå» i duett med kronprinsesse Sonja i en direktesending fra Momarkedet på Mysen i 1976. 

Sammen med Rolf Kirkvaag ledet også Titten Tei programserien *Hva med framtiden?*, en serie om miljøutfordringene i verden i 1980-årene.

Berømte sitat
-------------

* *Å, sjokedorisei, altså!*
* *Nei, nå skjønner jeg inningentingen, jeg*

TV-programmer med Titten Tei
----------------------------

* *Vil du være med, så heng på!* (1971)
* *Titten Tei på festival* (1979)
* *Titten Tei i Asia* (1985)
* *Tur-retur med Titten Tei* (1987–1988)
* *Sjokedorisei* (1972–1992) (sporadiske sendinger)
* *God jul – Sjokedorisei!* (2003)

Referanser
----------

1. ↑  «Kirkvaag som buktaler – ny serie med ny giv for barn i TV». *VG*. 4. september 1971. s. 41.
2. ↑  «Karel Hlavatý». *Store norske leksikon* **(norsk)**. 28. september 2014. Besøkt 14. november 2017.
3. ↑  Iversen, Ludwig (26. oktober 1971). «Møt Norges mest populære kjendis». *VG*. s. 30.

Eksterne lenker
---------------

* Sjokedorisei i NRK Nett-TV
* Titten Tei i Asia i NRK Nett-TV
* Tur-retur med Titten Tei i NRK Nett-TV
* Om Titten Tei og andre i Barne-TVs første år Arkivert 7. desember 2017 hos Wayback Machine.
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
**Hastighet** eller **velositet** er i fysikk definert som endring av posisjon per tid og det vil si at «hastighet» bekriver *både* «fart» *og* «retning» selv om «hastighet» normalt tillegges samme betydning som «fart » i dagligtalen. Hastighet er en vektor, det vil si at den har retning i rommet. Hastighetens absoluttverdi omtales ofte som fart. Enheten til hastighet er lengde over tid. SI-enheten er m/s, men km/t og knop er også vanlige enheter.

Mange symboler brukes til å beskrive hastighet, men **v** og **u** er vanligst. (Fet skrift er trykt notasjon for vektorer.)

Langs en rett linje er gjennomsnittshastighet *v* gitt ved

{\displaystyle v={\frac {s}{t}}}
hvor *s* er tilbakelagt strekning og *t* er tiden det tar. (Legg merke til at langs en rett linje er hastighet en skalar.)

Måling av hastighet
-------------------

Hastighet er en sentral størrelse og kan måles på mange måter. Noen metoder finner kun absoluttverdi, mens andre måler både fart og retning.

* Den vanligste måten å måle hastighet på er å ta tiden for bevegelse mellom to punkter. Målingen er ofte indirekte, slik som speedometer i en bil som måler omdreiningshastighet på et hjul eller en aksling og regner om til hastighet på veien.
* Hastighetsmåling ved hjelp av radar bruker dopplereffekten til å regne ut hastigheten.
* I fly måles hastighet som forskjell mellom dynamisk trykk og statisk trykk. Dette gir et uttrykk for strømningshastigheten til luften rundt flyet.
* I en ubåt måles lineær akselerasjon og rotasjon. Når disse måles kontinuerlig kan en også regne seg til hastighet og posisjon.

Definisjon
----------

Den matematiske definisjonen av hastighet er den tidsderiverte til posisjon **r**(*t*), dvs.

{\displaystyle \mathbf {v} (t)={\frac {\mathrm {d} \mathbf {r} (t)}{\mathrm {d} t}}\,}
Vanlig notasjon for tidsderivasjon er også {\displaystyle {\dot {\mathbf {r} }}(t)}. Denne definisjonen gjelder også når hastigheten selv endrer seg med tiden. Skrevet ut i kartesiske koordinater er definisjonen

{\displaystyle (v\_{x}(t),v\_{y}(t),v\_{z}(t))=({\dot {x}}(t),{\dot {y}}(t),{\dot {z}}(t))\,}

Eksempler
---------

### Eksempel: Bevegelse med konstant hastighet

Bevegelse med konstant hastighet **v** kan skrives

{\displaystyle \mathbf {r} (t)=\mathbf {v} t+\mathbf {r} \_{0}\,}
### Eksempel: Sirkelbevegelse

En sirkelbevegelse med radius *r* i *xy*-planet beskrives ved

{\displaystyle \mathbf {r} (t)=r\_{0}(\cos(\omega t),\sin(\omega t))}
hvor {\displaystyle \omega } er vinkelhastighet. Hastigheten er gitt ved den tidsderiverte

{\displaystyle \mathbf {v} (t)={\dot {\mathbf {r} }}(t)=r\_{0}\omega (-\sin(\omega t),\cos(\omega t))\,}
det vil si jo større {\displaystyle \omega }, jo større fart.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Britannica **·** Encyclopædia Britannica **·** MathWorld **·** GND **·** LCCN **·** BNF **·** BNF (data) **·** NKC
 |



1. ↑
1905-revolusjonen.
Den russiske **1905-revolusjonen** brøt ut i januar. Den var ikke ledet og hadde ikke noen klare mål, men regnes som en oppstakt til 1917-revolusjonen.

En mislykket krig mot Japan la et økt press på samfunnet. Revolusjonen ble utløst da presten Georgij Gapon den 22. januar 1905 ledet et opptog på 200 000 mennesker mot tsarens palass i St. Petersburg for å få ham til å gripe inn mot de høye matvareprisene som krigen førte med seg. Tsarens soldater åpnet ild mot folkemassen, og 130 ble drept i den såkalte blodige søndagen. Dette utløste streiker, bondeopprør og mytteri i hær og flåte.

Da arbeiderne gikk til generalstreik høsten 1905, måtte tsaren motvillig gå med på å demokratisere landet, etter å ha blitt utsatt for et sterkt press også fra fetteren storfyrst Nikolaj som tsaren ville ha som leder for et militært diktatur. Men storfyrsten nektet og presset tsaren til å godta kravene som var formulert av Sergej Witte.

Revolusjonen varslet at endringer måtte til. For å hindre nye opprør utstedte tsar Nikolaj II oktobermanifestet hvor han tillot valg til en nasjonalsamling, statsdumaen, der noen få hadde stemmerett, og sensuren ble noe mildere.

Kilder
------

* Nasjonal digital laæringsarena - Historie Vg2 og Vg3: Tsar-Russland *(Jan Erik Auen, 15 juni 2016)* Besøkt 23. oktober 2018

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** LCCN **·** BNF **·** BNF (data) **·** NKC
 |
**Lommelegen** var et nettsted tilknyttet det norske selskapet Aller Media AS. Nettstedet var knyttet til en bok med samme navn forfattet av legene Cecilie Arentz-Hansen og Kåre Moen, utgitt på Universitetsforlaget i 1998.

Selskapet Lommelegen AS ble etablert i Oslo i 1999. Nettstedet Lommelegen tilbød helseinformasjon og -tjenester via internett. Tilbudet til publikum besto av et søkbart artikkelregister om helse, sykdom, samliv og seksualitet, samt en svartjeneste der publikum kunne få svar av allmennleger og legespesialister. Etter hvert ble nettstedet også brukt som kilde av journalister som skrev om sykdom og helse.

I 2006 ble selskapet en del av Aller Internett, nåværende Aller Media AS.

I mai 2023 begynte eieren Aller Media å avvikle nettstedet.

Referanser
----------

1. ↑  Arentz-Hansen, Cecilie; Moen, Kåre (1998). *Lommelegen*. no: Universitetsforl. ISBN 8273505030.
2. ↑  «Nytt tilbud». *Dagsavisen*. Oslo. 18. september 2000. «Foruten å være lege er Kåre Moen også daglig leder og redaktør for nettstedet lommelegen.no.»
3. ↑  «Sol + røyk = rynker». *Avisa Nordland*. Bodø. 16. april 2003. s. 18.
4. ↑  «Det nøtter!». *Sarpsborg Arbeiderblad*. 14. november 2003. s. 18.
5. ↑  «Faktaboks: Endometriose». *Drammens tidende*. 30. november 2003. s. 14.
6. ↑  «- Lad opp til høsten». *Tromsø*. 2. august 2004. s. 17.
7. ↑  «Slik behandler du brannskader». *Forsvarets forum*. 2006.
8. ↑  Weiberg-Aurdal, Jan Magnus (23. mai 2023). «Legger ned Lommelegen etter 25 år». *www.m24.no*. Besøkt 22. januar 2024.

Eksterne lenker
---------------

* Lommelegen
* Lommelegen AS
**Omar Wilhelm Andréen** (født 12. september 1922 i Bergen, død 1. juni 2010 i Asker) var en norsk tegner, grafiker og illustratør. Andréen fikk sin utdannelse ved SHKS i årene 1943–1945 og hos Stanley William Hayter ved Atelier 17 i Paris. 

Omar Andréen illustrerte flere bøker både for barn og voksne, og laget særlig tegninger med dyre- og naturmotiver. Han tegnet også i Aftenpostens A-magasinet i 20 år. Av illustrerte bøker kan nevnes Nils Johan Ruds *Ørretsommer og rypehøst* fra 1961, Per Hohles *Vassfaret* fra 1964, Olav Nordrås *Simla* fra 1969, antologien *Om dyr* fra 1979, Ingvald Svinsaas' *Tom i villmarka* og Torvald Sunds *Villmarksguten*.

Andréen er innkjøpt av Nasjonalgalleriet, Riksgalleriet, Norsk kulturråd, Stockholm bys samlinger og av Oregon State University i USA, i tillegg til en rekke andre offentlige og private samlinger.

Referanser
----------

1. ↑   Artists of the World Online, AKL Online kunstner-ID 10091451[Hentet fra Wikidata]
2. 1 2   Norsk kunstnerleksikon, Norsk kunstnerleksikon ID Omar\_Andréen, besøkt 9. oktober 2017[Hentet fra Wikidata]
3. 1 2   KulturNav, KulturNav-ID b11dadd8-c14c-428e-a7a6-6990d595537a, besøkt 9. oktober 2017[Hentet fra Wikidata]
4. ↑  Numer-Tidsskrift for tegning, illustrasjon, bokkunst, nr 3, 2010, side 36.
5. ↑  «Omar Andréen» i Norsk kunstnerleksikon. Oslo 1982-86

Eksterne lenker
---------------

* Nettstedet omarandreen.no, som viser et utvalg av hans kunst

Portaler: Litteratur | Kunst

|  |  |
| --- | --- |
| Oppslagsverk/autoritetsdata | Store norske leksikon **·** Norsk kunstnerleksikon **·** Prabook **·** BIBSYS **·** VIAF **·** LCCN **·** SUDOC **·** KulturNav
 |
**Carole Ann Ford** (født 16. juni 1940) er en britisk skuespiller som er mest kjent for å ha spilt Susan Foreman i BBCs science fiction-serie *Doctor Who*.

Ford har hatt en lang og variert karriere. Hun har spilt i mange komedier, drama og musikaler, slik som *Jungelboken,* Stranger in the House*,* Bakerloo to Paradise*,* The Owl and the Pussycat*,* The Rumpus*,* Pride and Prejudice*,* Inadmissable Evidence*,* Enrico*,* Expresso Bongo*,* Sleeping Beauty*,* You Never Can Tell*,* Ned Kelly*,* Mother*,* MacBett*,* The Boy Friend*,* Have You Seen Macnhester *og* Private Lives*.*

Hun har spilt i filmene *Sarah* (om Sarah Bernhardt), *Hiding Place*, *The Great St Trinian's Train Robbery*, *Mix Me a Person* og som den franske jenta Bettina i science fiction-filmen *The Day of the Triffids fra 1962. Hun jobbet også som modell på slutten av 1950-tallet.*

I tillegg til *Doctor Who*, har hun spilt i TV-seriene *Suspense*, *Whatever Happened to the Likely Lads?*, *Public Eye*, *Emergencey Ward 10*, *Attorney General* *Moonstrike*, *Compact*, *Probation Officer* og *Dial M for Murder*. Ifølge dokumentaren *Doctor Who: Origins* fikk hun rollen som Susan i *Doctor Who* fordi hun var med i en epsode av *Z-Cars*.

Hun spilte doktorens barnebarn i *Doctor Who* fra og med den første historien og var blant hans første følgesvenner. Hun forlot serien ett år senere i 1964 i en emosjonell avskjedsscene i den siste episoden av *The Dalek Invasion of Earth*. Hun returnerte til serien for 20-årsjubileumsspesialen *The Five Doctors* i 1983 og også i veldedighetsspesialen *Dimensions in Time* i 1993. Hun spilte også i den uavhengige spin-offen *Shakedown: Return of the Sontarans*.

Ford har også vært med i musikkprogrammet *Juke Box Jury*, mange spørrekonkurranser, vært kommentatorstemme, dubbet og ettersynkronisert.

Ford er gift og har to døtre. Hun jobber nå som lærer innen stemme- og presentasjonsteknikker og dialogtrening for politikere, forretningsmenn, talere og skuespillere. Hun har også spilt Susan i hørespillene *Auld Mortality* og *A Storm of Angels* for Big Finish Productions.

Eksterne lenker
---------------

* (en) Carole Ann Ford på Internet Movie Database Rediger på Wikidata

* (sv) Carole Ann Ford i Svensk Filmdatabas Rediger på Wikidata

* (fr) Carole Ann Ford på Allociné Rediger på Wikidata

* (en) Carole Ann Ford på AllMovie Rediger på Wikidata

* (en) Carole Ann Ford hos Rotten Tomatoes Rediger på Wikidata

* (en) Carole Ann Ford hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** MusicBrainz
 |
| Medaljeoversikt |
| --- |
| Konkurrerte for Norges flagg Norge |
|  i langrenn: |
| Langrenn Norgesmesterskap |
| Gull | 2016 Tromsø | 3 x 10 km stafett |
| Bronse | 2017 Gålå | 50 km klassisk |
| Bronse | 2015 Harstad | 50 km klassisk U23 |

**Jonas Udjus Frorud** (født 1992) er en norsk langrennsløper fra Skiptvet som representerer Lyn Ski.

Langrenn
--------

Frorud tok NM-bronse på 50 km klassisk i U23-klassen under Norgesmesterskapet på ski 2015 i Harstad, 4,5 minutt bak gullvinner Martin Løwstrøm Nyenget og 13,8 sekunder bak sølvvinner Håvard Solås Taugbøl.

Under Norgesmesterskapet på ski 2016 i Tromsø gikk Frorud på Lyns lag som vant 3 × 10 km stafett. Hans Christer Holund og Simen Hegstad Krüger gikk de to andre etappene.

Frorud tok NM-bronse på 50 km klassisk i seniorklassen under Norgesmesterskapet på ski 2017 på Gålå, 2,5 minutt bak gullvinner Martin Johnsrud Sundby og 7,9 sekunder bak sølvvinner Johan Tjelle. Storerbroren Espen Udjus Frorud endte på 4.-plass i det samme løpet.

Referanser
----------

1. 1 2  Sensasjonell NM-bronse til Jonas (24) – snøt storebror Espen (25) for medalje helt på slutten
2. ↑  Resultater NM Tromsø - Stafett - Menn 2016. *langrenn.com*. Besøkt 31. januar 2016

Eksterne lenker
---------------

* (en) Jonas Udjus Frorud – FIS (langrenn) Rediger på Wikidata
**Darkside of the Force (DOTF)** er en norsk hiphop-gruppe med tilholdssted Kristiansand. Gruppen består av halvbrødrene og rapperne Salvador Sanchez og Oscar Sepulveda, samt DJ Breakneck (Christian Sørensen) på albumet *El Dia De Los Puercos* (2006). 

I 1997 ga de ut debutalbumet *Darkside of the Force*,som fikk positiv omtale.

Åtte år senere, i 2006, ble oppfølgeren *El Dia De Los Puercos* utgitt. Også denne platen mottatt positivt og nominert til Alarmprisen 2007.

Gruppen vant Spellemannprisen 2006 (hiphop) med albumet *El Dia De Los Puercos*.

Diskografi
----------

* *Darkside of the Force* (1998)
* *El Dia De Los Puercos* (2006)

Referanser
----------

1. ↑  Darkside of the Force - NRK Sørlandet
2. ↑  Nye navn Hove
3. ↑  Kraften er sterk i disse - bt.no
4. ↑  Solar Consciousness¦ the 11th Pachakuti Arkivert 26. april 2014 hos Wayback Machine. - Rockipedia
5. ↑  (no) «Darkside of the Force» i *Store norske leksikon*
6. 1 2  Alarmprisen 2007 - groove.no

Eksterne lenker
---------------

* Salvador Sanchez' offisielle hjemmeside
* Darkside of the Force på MySpace
* Musikkvideo "Indigenous Flow"

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF
 |
Lee Robertson (til høyre)

**Lee Robertson** (født 25. august 1973) er en skotsk tidligere fotballspiller.

Lee Robertson ble født i Edinburgh, sønn av Sheila og Robert Robertson. Fotballspillet begynte tidlig i livet hans, og han utviklet en dyp lidenskap for det.

Robertson begynte sin karriere med Rangers og gjorde tre ligaopptredener for klubben. Han ble løst fra kontrakten og flyttet til Norge med IK Start. Han hadde perioder med Molde FK og FK Bodø/Glimt og også en syv-dagers prøveperiode på St Johnstone i desember 1999. Dessverre gjorde tung snø at han dro uten engang å spille en sprettkamp for Saints.[3]

Vant den skotske Premier League med Rangers 1994-1995, 1995-1996

Vant den skotske cupen med Rangers 1995-1996

Toppscorer Robertson viste sterke fotballferdigheter. I Australia besøkte han familie og returnerte deretter til IK Start. I 2003 dro han tilbake til Skottland, men kom tilbake med familien til Norge kort tid etter.

Referanser
----------

Eksterne lenker
---------------

* (en) Lee Robertson – Transfermarkt Rediger på Wikidata

* (en) Lee Robertson – FBref Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Łukasz Rutkowski** (født 22. januar 1988 i Zakopane) er en polsk skihopper som representerer TS Wisła Zakopane. Han debuterte internasjonalt i et FIS-renn i storbakken i Zakopane 26. desember 2004. I verdenscupen debuterte han med 38.-plass samme sted 25. januar 2008. 

Hans beste plassering individuelt i verdenscupen er 13.-plass i Bad Mitterndorf (Kulm) 9. januar 2010. Sammenlagt i verdenscupen ble han nummer 50 i sesongen 2008-09. Han ble nummer 3 sammenlagt i FIS-cupen i sesongen 2007-08.

Han deltok i junior-VM i 2006, 2007 og 2008. Hans beste plasseringer individuelt er 4.-plass i Kranj i 2006 og i Zakopane i 2008. I lagkonkurranse var han på det polske laget som tok bronsemedaljer i 2008.

I senior-VM i Liberec i 2009 tok han 4.-plass med det polske laget i lagkonkurransen. I de individuelle rennene ble han nummer 36 i normalbakken og nummer 39 i storbakken.

Han debuterte i Olympiske leker under lagkonkurransen i Vancouver 2010, hvor det polske laget fikk en 6.-plass.

Han har bakkerekorden i HS94-bakken i Średnia Krokiew i Zakopane.

Grunnet dårlig helse, la Łukasz Rutkowski opp som skihopper i november 2011. Han kom tilbake i 2012, før han la opp igjen i 2014. Han er yngre bror av nå avdøde Mateusz Rutkowski, som ble juniorverdensmester i 2004.

Referanser
----------

1. ↑  Skisprungschanzen-Archiv: Zakopane (Średnia Krokiew)
2. ↑  Skijumping.pl: Łukasz Rutkowski zawiesił karierę (21. november 2011)

Eksterne lenker
---------------

* (en) Łukasz Rutkowski – Olympedia Rediger på Wikidata

* (en) Łukasz Rutkowski – FIS (skihopping) Rediger på Wikidata

* (pl) Łukasz Rutkowski – skijumping.pl Rediger på Wikidata

  


|  |  |
| --- | --- |
| Oppslagsverk/autoritetsdata | Prabook
 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet.

**Riska** er en bydel i Sandnes kommune. Bydelen har 7 294 innbyggere (1. januar 2016)[]. Historisk sett er Riska navnet på en gård i det området som ble hetende Riskakverven.

Hommersåk utgjør sentrumsområdet i Riska bydel, som er en av 13 bydeler i Sandnes.

Med røtter tilbake til 750 e.Kr. kan bygda by på både historie og rekreasjon. Blant de første kristne gravfunn i Norge kan funnet av et kors på Frøyland, om lag én kilometer fra Hommersåk sentrum dateres tilbake til år 750. Dette var 150 år før kristningen av Norge tok til for alvor.

Hommersåk som tettsted sies å være like gammelt som den første kirken i bygda, som ble reist i 1877. Fra dette år begynte bygda for alvor å utvikle seg til et tettsted, hvor industrien skjøt fart. Her har det vært kornmøller, fabrikker og sementblanderi. Men i dag er det stort sett handel som er næringsvei på Hommersåk.

Riska har tre barneskoler; Hommersåk, Maudland og Kyrkjevollen, og én ungdomsskole; Riska ungdomsskole.

Stedsnavn og gårdsnavn i Riska: Hogstad, Haualand, Skjørestad, Jødestad, Karmel, Li, Kyrkjevollen, Hommersåk, Bjelland, Maudland, Frøyland, Hetland, Usken, Lauvås, Uskakalven, Eltervåg, Stølsvik, Rosenvik, Vier, Galtavik, Naustervik, Sletten, Breivik m.fl.

Historie
--------

Utdypende artikkel: Riskas historie

Riskas historie kan føres så langt tilbake som til steinalderen. Flere funn, blant annet av en pilspiss, tyder på at fangst- og sankerfolk beveget seg i de områda som nå kalles Riska i steinalderen. Mye tyder på at det fantes folk i Grønvika ved Lihalsen, da det var nære sjøen. I den yngre steinalderen begynte jordbruket å slå rot. Informasjon fra bronsealderen finnes det mindre av; bare to funn kan dateres til denne tida. En såkalt «pålstav» blei funnet i en potetåker i 1925 på Skjørestad, ei øks skjefta på et kløvd og bøyd håndtak; denne er datert til 1300 f. kr. På Frøyland blei det også funnet ei øks datert til ca. 800 f. kr. Det er ikke funnet så mye fra tidlig jernalder, noen meiner det er fordi folk flytta bort fra sine tidligere bosteder grunna dårlig klima. Det har allikevel blitt funnet et kar av kleberstein på Hogstad. I denne tiden drev nok folk mest på med jordbruk. Fra romertida og folkevandringstida har man funnet spor som tyder på at Riska blei tettere folkesatt i perioden, som man sammen med tidlig jernalder kan kalle eldre jernalder. På øya Uskjo er det blitt funnet ei tuft etter et langhus, sju meter bred og 23 meter lang. Man finner tegn på at riskabuen også drev med vikingferder i den yngre jernalder, som også omfatter vikingtida.

| * v
* d
* r
Bydeler i Sandnes |
| --- |
|  | Austrått **·** Bogafjell  **·** Figgjo **·** Ganddal **·** Hana **·** Høle **·** Lura **·** Malmheim **·** Riska **·** Sandved **·** Soma **·** Stangeland **·** Sviland **·** Trones og Sentrum | Norges flagg |

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** GeoNames
 |
**Petter Wilhelm Blichfeldt Schjerven** (født 20. oktober 1967) er en norsk programleder, kjent fra *Typisk norsk* på NRK1. Schjerven har tidligere jobbet blant annet som programleder og manusforfatter for *Midt i smørøyet* og produsent for radioprogrammet *Holger Nielsens metode* på NRK P3. I 2005 fikk han Seerprisen og ble kåret til beste mannlige programleder under Gullruten 2005.

I 2008–2009 var han programleder for *Tingenes Tilstand*, før dette ledet han programserien *Eva og Adam*. Han har siden 2013 ledet programmet *Typisk deg* på TVNorge.

Han er cand.mag. med psykologi, norsk, medievitenskap og filosofi i fagkretsen.

Han er storebror til skuespilleren Erik A. Schjerven og fjernsynsprodusenten/fotografen Paal Ritter Schjerven.
Schjerven startet sin underholdningskarriere som skuespiller på Nordstrandrevyen i årene 1984–1986 og var samtidig revysjef i 1985–1986.

Schjerven vant sesong 13. av *71° nord – Norges tøffeste kjendis* i 2021.

Referanser
----------

1. ↑   www.bt.no[Hentet fra Wikidata]
2. 1 2 3  «Petter Schjerven». *Stavanger Symfoniorkester*. Besøkt 9. februar 2022.
3. ↑  «Her er alle Gullrute-vinnerne:». *www.vg.no*. Besøkt 9. februar 2022.
4. ↑  AS, TV 2 (28. november 2021). «Petter Schjerven vant 71 grader nord - måtte lyve til elektrikeren som installerte lader til vinnerbilen». *TV 2* **(norsk)**. Besøkt 9. februar 2022.

Eksterne lenker
---------------

* (en) Petter Schjerven på Internet Movie Database Rediger på Wikidata

* (en) Petter Schjerven hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** GND **·** ISNI
 |
**Frank Bainimarama** (født 27. april 1954) er en fijiansk marineoffiser og politiker, nå statsminister på Fiji. Han er sjefen for de fijianske militære styrkene og han ble valgt til statsminister den 5. januar 2007. I tillegg til å tjente som statsminister har han også hatt flere ulike midlertidige ministerposter og porteføljer. Han har blant annet sittet i Utlendingsdirektoratet og Utenriksdepartementet. 

Bainimarama har tatt makten i to ganger i Fijis historie, første gang som sjef for den midlertidige militære regjeringen i Fiji fra 29. mai til 13. juli 2000, etter å organisert et mot-kupp for å nøytralisere det etniske fijianske kuppet som ble ledet av George Speight. Senere ble makten gitt til den utnevnte presidenten Ratu Josefa Iloilo. 

Senere var Bainimarama også med på å styrte regjeringen til president Qarase og kunngjorde at han hadde «motvillig» overtatt makten til formannskapet. Bainimarama maritime karriere strekker seg over tre tiår. Han har mottatt en rekke æresbevisninger for sin lange militære tjeneste. Han kritiserte flere ganger høytstående politikere fordi han mente at de på en eller annen måte var involvert i ett eller flere av de mange kuppene i Fijis historie.

Referanser
----------

1. ↑   Munzinger Personen, Munzinger IBA 00000026263, besøkt 9. oktober 2017[Hentet fra Wikidata]
2. ↑   Brockhaus Enzyklopädie, oppført som Josaia Voreqe (Frank) Bainimarama, Brockhaus Online-Enzyklopädie-id bainimarama-josaia-voreqe-frank, besøkt 9. oktober 2017[Hentet fra Wikidata]

Eksterne lenker
---------------

* Frank Bainimarama hos Diktatornytt

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Prabook **·** Brockhaus Enzyklopädie **·** VIAF **·** GND **·** LCCN **·** ISNI **·** BBC Things **·** Munzinger (iba)
 |